text: শিয়ালা সরকারি প্রাথমিক বিদ্যালয় (ইংরেজি: Shiyala Governmernt Primary School) বাংলাদেশের দিনাজপুর জেলার বিরামপুর উপজেলার একটি উল্লেখযোগ্য সরকারি প্রাথমিক বিদ্যালয়। বিদ্যালয়টি বিরামপুর শহর হতে প্রায় ৫ কিলোমিটার পূর্বে এবং দিনাজপুর জেলা হতে প্রায় ৬০ কিলোমিটার দক্ষিণে দিওড় ইউনিয়ন বাজার সংলগ্ন এলাকায় বিদ্যালয়টি অবস্থিত। বিরামপুর উপজেলার ১০টি পরীক্ষা কেন্দ্রের মধ্যে শিয়ালা প্রাথমিক বিদ্যালয় অন্যতম।
  
  অবস্থান 
  শিয়ালা প্রাথমিক বিদ্যালয় দিনাজপুর জেলার বিরামপুর উপজেলার ৪ নং দিওড় ইউনিয়নে অবস্থিত। বিদ্যালয়টি বিরামপুর মূল শহর থেকে প্রায় ৫ কিলোমিটার দূরে অবস্থিত। বিদ্যালয়টির পাশে একটি মাধ্যমিক বিদ্যালয় অবস্থিত। বিদ্যালয়ের সামনে বিদ্যালয়ের নিজস্ব শহীদ মিনার রয়েছে। শহর ও আশেপাশের ইউনিয়ন থেকে বিদ্যালয়টির যাতায়াত ব্যবস্থা খুবই ভালো।
  
  ইতিহাস 
  শিয়ালা প্রাথমিক বিদ্যালয় ১৯৬৪ সালে আত্মপ্রকাশ করে৷ ১৯৭১  সালের যুদ্ধের পর  বাংলাদেশ সরকার বিদ্যালয়টি সরকারের অন্তর্ভুক্ত করেন  এবং শিক্ষা মন্ত্রণালয়ের আওতায় একটি সরকারি প্রতিষ্ঠান হিসাবে ঘোষণা করে। প্রতিষ্ঠার প্রথম দিকে শিক্ষা দানের জন্য বাঁশের বেড়া দিয়ে ঘর তৈরি করা হয়। তারপর টিনের বেড়া দিয়ে, তারপর মাটির ঘর ও টিনের চালা দিয়ে দীর্ঘদিন এর কার্যক্রম চলে। অবশেষে এল.জি.ই.ডি- এর বাস্তবায়নে ১৯৮০ সালে বর্তমানের পাকা ভবনটি নির্মিত হয়। বর্তমানে আরো একটি পাকা ভবন নির্মাণ করে বিদ্যালয় সম্প্রসারণ করা হয়।
  বিদ্যালয় প্রতিষ্ঠাকরণে মোঃ মোফাজ্জল মণ্ডল ৪২ শতক জমি প্রদান করেন৷
  
  অবকাঠামো
  
  ভবনের বর্ণনা
  
  রুমের তথ্য
  
  শিক্ষা কার্যক্রম
  বর্তমানে স্কুলে ছাত্র-ছাত্রী  সংখ্যা প্রায় ২২০ এবং শিক্ষক-শিক্ষিকার সংখ্যা ৪। বিদ্যালয়টি প্রাথমিক শিক্ষা অধিদপ্তরের নিয়মানুযায়ী শিশু শ্রেণি থেকে পঞ্চম শ্রেণি পর্যন্ত শিক্ষা কার্যক্রম পরিচালিত হচ্ছে। বিদ্যালয়টিতে মোট ০৬টি শ্রেণি রয়েছে। মোট শ্রেণিকক্ষ রয়েছে ৬টি। বিদ্যালয়টি ২ শিফটে পরিচালিত হয়। বিদ্যালয়ে মাল্টিমিডিয়ায় শিক্ষা প্রদান করা হয়ে থাকে।
  
  শিক্ষার্থী তথ্য 
  এখানে মোট ২২০ জন শিক্ষার্থী অধ্যয়ন করছে। এদের মধ্যে ১১৩ জন (৫১.৩৭%) ছেলে এবং ১০৭ জন (৪৮.৬৩%) মেয়ে।
  
  শ্রেণি অনুযায়ী শিক্ষার্থী
  
  শিক্ষক ও পর্ষদ 
  বিদ্যালয়ের কার্যক্রম সঠিকভাবে নির্বহ করতে ১১ সদস্য বিশিষ্ট ম্যনেজিং কমিটি বিদ্যমান।
  
  প্রধান শিক্ষক 
  শিয়ালা প্রাথমিক বিদ্যালয়ের প্রধান শিক্ষক হিসাবে নিযুক্ত আছেন মোসাঃ রেবেকা সুলতানা রুমি।
  
  সহকারি শিক্ষক 
   মোছাঃ রেবেকা সুলতানা সান্ত্বনা
   মোছাঃ ফরিদা ইয়াসমিন
   মোছাঃ উম্মাতুন লতা
  
  ফলাফল 
  প্রতিবছর প্রথমিক সমাপনী পরীক্ষায় বেশ কিছু শিক্ষার্থী জিপিএ ৫ পাওয়ার পাশাপাশি সুনির্দিষ্ট সংখ্যক বৃত্তি লাভ করে।
  
  সহশিক্ষা কার্যক্রম 
  সহশিক্ষা যেমন বিতর্ক, ফুটবল, ক্রিকেট, ব্যাটমিন্টন ও ভলিবল ইত্যাদিতে খেলাধুলার জন্য বিদ্যালয়ের একটি চৌকস দল রয়েছে।
  এছাড়াও শিক্ষার্থীদের প্রাথমিক চিকিৎসা, কম্পিউটার ক্লাব, কাব স্কাউট ও সঙ্গীত ক্লাবে অংশ গ্রহণ করার ব্যবস্থা রয়েছে। বিদ্যালয়ের ছাত্রছাত্রীদের সমন্বয়ে স্কাউট গঠিত যা স্কুলে বিভিন্ন কার্যক্রম সম্পাদনা করে থাকে। বিনোদন সামগ্রী হিসাবে একটি পিয়ানোসহ বিভিন্ন বাদ্যযন্ত্র রয়েছে। ছবি অঙ্কন কক্ষ থাকায় শিক্ষার্থীরা বিভিন্ন প্রকার ছবি, চিত্র অঙ্কন করে থাকে। প্রাথমিক শিক্ষা বিভাগ কর্তৃক  আয়োজিত বঙ্গবন্ধু গোল্ডকাপ  ফুটবল  প্রতিযোগিতায় বিদ্যালয়টি উপজেলায় চ্যাম্পিয়ন এবং বিভন্ন প্রতিযোগিতায় সম্মানীয় ও পুরষ্কৃত হওয়ার গৌরব অর্জন করে।
  এছাড়াও বিদ্যালয়ে যেসব প্রতিযোগিতা নিয়মত হয় সেগুলো হল-
   বিতর্ক প্রতিযোগিতা
   বক্তৃতা প্রতিযোগিতা
   আবৃত্তি প্রতিযোগিতা
   ক্বিরাত প্রতিযোগিতা
   বিজ্ঞান মেলা
   বার্ষিক ক্রীড়া প্রতিযোগিতা
   সাংস্কৃতিক অনুষ্ঠান
   বার্ষিক পিকনিক
   বার্ষিক ভ্রমণ
   বার্ষিক ফুটবল টুর্নামেন্ট
   বার্ষিক বাস্কেটবল টুর্নামেন্ট
   বার্ষিক ক্রিকেট টুর্নামেন্ট
   নৃত্য প্রতিযোগিতা
   সংগীত প্রতিযোগিতা
  
  অর্জন 
  বিদ্যালয়টির ফলাফল ও উপজেলায় সুনাম ঈর্ষণীয়। বিদ্যালয়টির বর্তমান প্রধান শিক্ষক তার উন্নয়নমূলক ৬ বার পর পর উপজেলার শ্রেষ্ঠ শিক্ষকের মর্যাদায় ভূষিত হয়েছে।
  
  আরও দেখুন 
   বাংলাদেশের বিদ্যালয়সমূহের তালিকা
   বাংলাদেশের শিক্ষাব্যবস্থা
   বিরামপুর উপজেলা
  
  তথ্যসূত্র
  
  গ্রন্থপঞ্জি 
   প্রাতিষ্ঠানিক মনিটরিং বোর্ড
  
  বহিঃসংযোগ  
   প্রাথমিক ও গণশিক্ষা মন্ত্রণালয়ের আনুষ্ঠানিক ওয়েবসাইট
   দিনাজপুর শিক্ষা বোর্ড এর ওয়েবসাইট
  
  বিষয়শ্রেণী:দিনাজপুর জেলার বিদ্যালয়
  বিষয়শ্রেণী:১৯৬৪-এ প্রতিষ্ঠিত শিক্ষা প্রতিষ্ঠান
title: শিয়ালা সরকারি প্রাথমিক বিদ্যালয়, বিরামপুর